Id-Deċiżjoni tal-Kummissjoni
tal-31 ta’ Ottubru 1997
dwar ir-regolament tekniku komuni għall-ħtiġiet ta’ konnesjoni għall-interface ta’ tagħmir terminali għal konnessjoni ma’ linji mikrija diġitali mhux strutturati u strutturati ta’ 140 Mbit/s
(Test b’relevanza għaż-żEE)
(97/751/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 91/263/KEE tad-29 ta’ April, 1991 dwar l-approssimazzjoni tal-liġijiet ta’ l-Istati Membri rigward tagħmir terminali ta’ telekomunikazzjonijiet, inkluż ir-rikonoxximent reċiproku tal-konformità tagħhom [1], kif emendat bid-Direttiva 93/68/KEE [2], u partikolarment l-Artikolu 6(2), it-tieni inċiż, ta’ dan,
Billi l-Kummissjoni identifikat it-tip ta’ tagħmir terminali li għalih hemm bżonn regolament tekniku komuni, kif ukoll stqarrija ta’ l-qasam ta’ applikazzjoni assoċjata miegħu;
Billi għandhom ikunu adottati l-istandards armonizzati korrispondenti, jew partijiet minnhom, li jimplimentaw il-ħtiġiet essenzjali li għandhom jitbiddlu f’regolamenti tekniċi komuni;
Billi r-regolament tekniku komuni li hemm provdut għalih f’din id-Deċiżjoni huwa bi qbil ma’ l-opinjoni ta’ l-ACTE,
ADOTTAT DIN ID-DEĊIŻJONI:
Artikolu 1
1. Din id-Deċiżjoni tistabbilixxi l-ħtiġiet għal tagħmir terminali li hu maħsub li jiġi konness mal-linji mikrija diġitali ONP 139246 kbit/s mhux strutturati (D140U) tal-punt terminali tan-network pubbliku tat-telekomunikazzjonijiet jew ma’ linji mikrija diġitali ONP 139264 kbit/s strutturati (D140S) b’rata ta’ trasferiment ta’ informazzjoni ta’ 138240 kbit/s mingħajr restrizzjoni fuq kontenut binarju u li jaqgħu fi ħdan il-qasam ta’ applikazzjoni tal-istandard armonizzat identifikata fl-Artikolu 2(1).
2. Din id-Deċiżjoni tistabbilixxi regolament tekniku komuni li jkopri l-ħtiġiet ta’ konnessjoni għal tagħmir terminali.
Artikolu 2
1. Ir-regolament tekniku komuni għandu jinkludi tal-istandard armonizzat mħejji mill-korp relevanti ta’ standardizzazzjoni li jimplimenta sal-punt safejn ikunu applikabbli l-ħtiġiet essenzjali li għalihom jirreferi l-Artikolu 4(d) u (f) tad-Direttiva 91/263/KEE. Ir-riferenza għall-istandard hija mniżżla fl-Anness.
2. Tagħmir terminali kopert b’din id-Deċiżjoni għandu josserva r-regolament tekniku komuni li għalih jirreferi l-paragrafu 1, għandu jimxi mal-ħtiġiet essenzjali li għalihom jirreferi l-Artikolu 4(a) u (b) tad-Direttiva 91/263/KEE, u għandu jimxi mal-ħtiġiet ta’ kull Direttiva oħra applikabbli, partikolarment id-Direttivi tal-Kunsill 73/23/KEE [3] u 89/336/KEE [4].
Artikolu 3
Il-korpi notifikati nominati biex iwettqu l-proċeduri li għalihom jirreferi l-Artikolu 9 tad-Direttiva 91/263/KEE għandhom, rigward tagħmir terminali kopert mill-Artikolu 1(1) ta’ din id-Deċiżjoni, jużaw jew jiżguraw l-użu tal-istandard armonizzat li għalih jirreferi fl-Artikolu 2(1) fi żmien sena wara l-adozzjoni ta’ din id-Deċiżjoni.
Artikolu 4
Din id-Deċiżjoni hija indirizzara lill-Istati Membri.
Magħmula fi Brussel, fil-31 ta’ Ottubru 1997.